OpenLLM-France/wikimedia huggingface dataset:
# ImageMagick

ImageMagick és una suite de programari lliure i de codi obert per mostrar, crear, convertir, modificar i editar imatges de mapes de bits. És una eina CLI (interfície de línia d'ordres) que pot gestionar més de 100 formats d'arxiu d'imatge. ImageMagick i els seus components s'utilitzen a bastament en aplicacions de codi obert. Creat el 1987 per John Cristy, està publicat sota la llicència ImageMagick gairebé idèntica a l'Apache i compatible amb GPL V3.
ImageMagick pot ser emprat des de la terminal de Linux, el que pot facilitar tasques repetitives de manera senzilla com afegir una marca d'aigua o redimensionar imatges. També destaquen les biblioteques per a diversos llenguatges de programació. Això permet als programadors integrar la funcionalitat d'ImageMagick en nous programes. Finalment, ImageMagick es pot emprar en aplicacions basades en PHP, l'usuari ha d'instal·lar l'extensió Imagick PHP. Proporcionant una interfície d'usuari per a les funcions bàsiques més importants. Les característiques especials d'edició només estan disponibles com a eines de línia d'ordres, essent més complicades d'utilitzar.

## Referències

* ↑ «ImageMagick License | Software Package Data Exchange (SPDX)». Linux Foundation. [Consulta: 20 febrer 2022].
* ↑ «Come creare e modificare un PDF su Linux: i migliori tool open source». Punto Informatico. [Consulta: 20 febrer 2022].
* 1 2 Maurya, Heyan. «How to install ImageMagick & its PHP module on Debian 11 Server». Linux Shout, 03-01-2022. [Consulta: 20 febrer 2022].
* ↑ Gomar, Juan. «Cómo redimensionar fotos en Ubuntu con ImageMagick». Profesional Review, 04-07-2016. [Consulta: 20 febrer 2022].
* ↑ Morato, Nacho. «Como añadir marca de agua rápidamente y de forma masiva». Ikkaro, 15-11-2021. [Consulta: 20 febrer 2022].
# Riviera

La Riviera (Rivëa en lígur, Riviera en italià) és el nom, sobretot turístic, que rep la costa de la Ligúria, abastant tot el Golf de Gènova des de la frontera amb la Provença fins a la Toscana. El nom de Riviera, que significa ribera, sembla que en la seva accepció de costa marítima prové del lígur, aplicant-la a la costa sota la protecció del port de Gènova, en època medieval.

## Ubicació

Es tracta d'una franja de costa d'uns 330 km de llargada que va des de la frontera amb la Provença, a l'extrem oest fins al cap Corvo a l'est, on comença la Toscana. Abasta les quatre províncies de la Ligúria i està centrada per la ciutat de Gènova.
Per la seva orientació, hom distingeix clarament dues parts:
* la Riviera de Ponent, d'orientació Sud-est, a les províncies d'Imperia i Savona.
* la Riviera de Llevant, d'orientació Sud-oest, que recorre les províncies de Gènova i La Spezia.

## Recursos

La proximitat dels Alps Marítims, que la confinen pel Nord, fan que la Riviera sigui una costa de clima suau i arrecerat i això, juntament amb els seus paisatges i les seves viles pintoresques, la van fer ben aviat destí dels primers turistes.
Avui en dia, semblantment amb la seva veïna Costa Blava, està especialitzada en la recepció de visitants de bon nivell que gaudeixen del seu entorn privilegiat, les seves platges i els seus establiments balnearis.
La ciutat de Gènova també fa ús de la seva condició de port important tant a Itàlia com a tota la Mediterrània per a desenvolupar al seu entorn una important activitat industrial i mercantil.

## Les poblacions

La majoria de poblacions de la Riviera presenten algun atractiu turístic però d'entre elles potser tenen més anomenada, d'oest a est: Ventimiglia, Bordighera, Sanremo, Imperia, Andora, Alassio, Albenga, Loano, Noli, Savona, Arenzano, Gènova, Reco, Camogli, Portofino, Rapallo, Chiavari, Levanto, La Spezia o Lerici.
A la zona de Levanto hi ha la franja costanera del Parc Nacional de les Cinc Terres (Cinque Terre) que el 1997 va ésser proclamat Patrimoni de la Humanitat per la UNESCO a l'apartat de paisatges culturals.
# Confusió (dret)

La confusió, en dret civil, és una causa o mode d'extinció de les obligacions, fruit de la reunió en una mateixa persona de les qualitats de la part creditora i la deutora.

## Referències

* ↑ «confusió» a: Diccionari jurídic SCEJ-IEC

## Bibliografia

* Societat Catalana d'Estudis Jurídics (IEC). «confusió». A: Diccionari jurídic, desembre 2010. DOI 10.2436/10.2000.30.1 [Consulta: 16 gener 2018].
Viccionari
# Awaous banana

Awaous banana és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 30 cm de longitud total.

## Distribució geogràfica

Es troba des del nord de Florida (Estats Units) fins a les Antilles i Trinitat i Tobago, i des de Tamaulipas (Mèxic) fins a Caracas (Veneçuela). També és present des de la Península de Baixa Califòrnia i Sonora (Mèxic) fins a regió de Tumbes (Perú).

## Referències

* 1 2 FishBase (anglès)

## Bibliografia

* Birdsong, R. S., Murdy, E. O. i Pezold, F. L., 1988. A study of the vertebral column and median fin osteology in gobioid fishes with comments on gobioid relationships., Bull. Mar. Sci., 42:174-214.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Watson, R.E. 1996. Revision of the subgenus Awaous (Chonophorus) (Teleostei: Gobiidae). Ichthyol. Explor. Freshwat. 7(1)1:18.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ghassate

Ghassate (àrab غسات) és una comuna rural de la província de Ouarzazate de la regió de Drâa-Tafilalet. Segons el cens de 2014 tenia una població total de 8.448 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Jamie Cook

Jamie Robert Cook (nascut el 8 de juliol de 1985) és, juntament amb Alex Turner, el guitarrista del grup britànic de rock alternatiu Arctic Monkeys, on a més realitza cors.
Al igual que Alex Turner, Cook va demanar un instrument musical com a regal de Nadal el 2001, rebent la seva primera guitarra elèctrica. Cook ha estat el membre més parlador de la banda, dient: (que ell) "odia fotudament a la premsa" i defensant la banda nombroses vegades dient: "No podria veure'ns sent com Coldplay, seria molt avorrit. Fas gires per tres anys i toques el mateix concert nit rere nit. Ha de ser molt depressiu."
Jamie Cook i Alex Turner són veïns a High Green.
# Khadki

Khadki (Kirki o Kirkee) és una ciutat i municipi de Maharashtra a 18° 20′ N, 73° 50′ E﻿ / ﻿18.33°N,73.83°E﻿ / 18.33; 73.83 a la proximitat del riu Mula a poca distància al nord de Poona. Disposa d'una important base militar i anteriorment, durant el domini britànic fou la seu de dos establiments militars, el Col·legi d'Enginyeria Militar i el Grup d'Enginyeria de Bombai. També hi ha un cementiri militar de les Guerres Mundials i un monument als caiguts a la guerra. Khadki Bazar és el seu mercat. Al cens del 2001 consta amb 76.608 habitants. La població el 1881 era de 7.252 habitants i el 1901 era de 10.797.

## Història

El 5 de novembre de 1817 es va lliurar prop de Khaki, aleshores un petit poble, la primera de les tres batalles que van ensorrar el poder maratha: les forces britàniques manades pel coronel Burr, amb 2800 homes (800 europeus) van enfrontar a les forces del peshwa manades per Bapu Gokhale que eren 18000 homes a cavall i 8000 a peu; el peshwa Baji Rao va veure la derrotat dels seus des del turó de Parbati, a menys de 2 km al sud de Poona. Després de la batalla els britànics hi van establir un campament militar i va esdevenir la base del 79 Regiment Reial d'Artilleria de la Comandància de Bateries. El mariscal de camp William Birdwood, primer baró Birdwood, destacat a la I Guerra Mundial, va néixer a Khadki.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Kirkee war Cemetery
* Image set Kirkee war Cemetery
# Riviera Beach (Florida)

Riviera Beach és una població dels Estats Units a l'estat de Florida. Segons el cens del 2000 tenia 29.884 habitants.

## Demografia

Segons el cens del 2000, Riviera Beach tenia 29.884 habitants, 11.387 habitatges, i 7.526 famílies. La densitat de població era de 1.383,5 habitants/km².
Dels 11.387 habitatges en un 29,3% hi vivien nens de menys de 18 anys, en un 37,1% hi vivien parelles casades, en un 27% dones solteres, i en un 29,3% no eren unitats familiars. En el 22,3% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,04 i el nombre mitjà de persones que vivien en cada família era de 4,62.
Per edats la població es repartia de la següent manera: un 37,5% tenia menys de 18 anys, un 10% entre 18 i 24, un 27,1% entre 25 i 44, un 20,7% de 45 a 60 i un 8,7% 65 anys o més.
L'edat mitjana era de 30 anys. Per cada 100 dones de 18 o més anys hi havia 105,6 homes.
La renda mitjana per habitatge era de 28.715 $ i la renda mitjana per família de 26.756 $. Els homes tenien una renda mitjana de 27.232 $ mentre que les dones 22.410 $. La renda per capita de la població era de 13.159 $. Cap de les famílies i el 0,95% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Riviera Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Riviera Beach». American Fact Finder. Oficina del Cens dels Estats Units, 12-01-2010.
# Monticello (Illinois)

Monticello és una població dels Estats Units a l'estat d'Illinois. Segons el cens del tenia 5.138 habitants.

## Demografia

Segons el cens del 2000, Monticello tenia 5.138 habitants, 2.146 habitatges, i 1.446 famílies. La densitat de població era de 665,7 habitants/km².
Dels 2.146 habitatges en un 29,2% hi vivien nens de menys de 18 anys, en un 58,4% hi vivien parelles casades, en un 6,8% dones solteres, i en un 32,6% no eren unitats familiars. En el 29,7% dels habitatges hi vivien persones soles el 16,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,91.
Per edats la població es repartia de la següent manera: un 23,4% tenia menys de 18 anys, un 6,1% entre 18 i 24, un 26,4% entre 25 i 44, un 24,3% de 45 a 60 i un 19,9% 65 anys o més.
L'edat mediana era de 42 anys. Per cada 100 dones de 18 o més anys hi havia 83,2 homes.
La renda mediana per habitatge era de 45.754 $ i la renda mediana per família de 57.287 $. Els homes tenien una renda mediana de 41.074 $ mentre que les dones 24.130 $. La renda per capita de la població era de 23.257 $. Aproximadament el 2,3% de les famílies i el 3,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Monticello». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Monticello». American Fact Finder. Oficina del Cens dels Estats Units, 12-01-2010.
# Confusió i difusió

En criptografia confusió i difusió són dues propietats de l'operació d'un xifratge segur que va ser identificat per Claude Shannon al seu article Communication Theory de Secrecy Systems publicat el 1949.
En les definicions originals de Shannon «confusió» es refereix a fer tan complexa i embolicada com sigui possible la relació entre la clau i el text xifrat; «difusió» es refereix a la propietat que la redundància informàtica en l'estadística del text clar es "dissipa" en l'estadística del text xifrat. En altres paraules, la no-uniformitat en la distribució dels caràcters individuals (i parelles de caràcters veïns) en el text clar s'hauria de redistribuir a la no-uniformitat en la distribució d'estructures molt més grans del text xifrat, que és molt de més dur de detectar.
La difusió significa que els bits de sortida haurien de dependre dels bits d'entrada d'una manera molt complexa. En un xifratge amb bona difusió, si un bit del text clar es canvia, llavors el text xifrat hauria de canviar completament, en una conducta imprevisible o pseudoaleatòria. En particular, per a una entrada escollida a l'atzar, si es canvia el bit i-èsim, llavors la probabilitat que el j -èsim bit de sortida canviï hauria de ser un mig, per a qualsevol i i j - això es qualifica d'efecte allau. Més generalment, es pot exigir que canviant un conjunt fix de bits haurien de canviar cada bit de la sortida amb la probabilitat de 1/2.
Un propòsit de la confusió és fer molt difícil trobar la clau fins i tot si es té amb la mateixa clau un nombre gran de parelles de text clar-text xifrat. Per això, cada bit del text xifrat hauria de dependre de la clau sencera, i de maneres diferents de bits diferents de la clau. En particular, canviar un bit de la clau hauria de canviar el text xifrat completament.
La manera més simple d'aconseguir tant difusió com confusió és una xarxa de permutació i substitució. En aquests sistemes, el text clar i la clau sovint tenen un paper molt similar en produir la sortida, per això és el mateix mecanisme que assegura tant difusió com confusió.

## Referències

* ↑ Claude E. Shannon, "Communication Theory of Secrecy Systems Arxivat 2007-06-05 a Wayback Machine.", Bell System Technical Journal, vol.28-4, pàgines 656--715, 1949

## Bibliografia

* Wade Trappe and Lawrence C. Washington, Introduction to Cryptography with Coding Theory. Second edition. Pearson Prentice Hall, 2006.
* William Stallings, Cryptography and Network Security, 3rd Edition, Prentice Hall, 2003
# Danilo Barozzi

Danilo Barozzi (Bagnolo in Piano, 21 d'agost de 1927 - Santa Maria Nuova, 25 de març de 2020) va ser un ciclista italià que fou professional entre 1949 i 1958. En el seu palmarès destaca una victòria d'etapa a la Volta a Catalunya de 1950.

## Palmarès

* 1948: 1r a la Coppa Caivano
* 1950: Vencedor d'una etapa a la Volta a Catalunya
* 1951: Vencedor d'una etapa al Giro de les Dolomites
* 1954: 1r al Gran Premi de la Indústria i el Comerç de Prato
* 1955: 1r al Gran Premi de la Indústria a Belmonte-Piceno
* 1956: 1r al Gran Premi de la Indústria i el Comerç de Prato

### Resultats al Giro d'Itàlia

* 1951. 32è de la classificació general
* 1952. 40è de la classificació general
* 1953. 19è de la classificació general
* 1954. 18è de la classificació general
* 1955. 38è de la classificació general
* 1956. 24è de la classificació general

### Resultats al Tour de França

* 1955. 40è de la classificació general

## Notes

* ↑ «Ayer de Andorra a Manresa fue de color italiano» (en castellà). El Mundo Deportivo, 22-09-1950, pàg. 1 [Consulta: 28 març 2013].

## Referències

* Fitxa a sitiodeciclismo.net
* Fitxa a cyclebase.nl
# Gong Jin'ou

Gong Jin'Ou (Xinès tradicional: 鞏金甌, Xinès simplificat: 巩金瓯, pinyin: gǒng jīn'ōu, literalment "Copa d'or sòlid") va ser el primer himne nacional de la Xina, creat durant el regnat de la dinastia Qing; tot i això, es va fer servir durant poc temps degut a la revolució que dugué a l'establiment de la República de la Xina.
La cançó va ser composta per Pu Dong (溥侗), un oficial de rang superior de la Guàrdia Imperial. La lletra, escrita en xinès clàssic, és obra de Yan Fu (嚴復, 严复), comandant de la Marina de Qing. Guo Ceng Xin (郭曾炘) feu alguns ajustaments menors i en feu també els arranjaments musicals. La cançó va ser adoptada com a himne pel govern de Qing el tretzè dia del vuitè mes del tercer any del regnat de l'Emperador Xuantong (4 d'octubre de 1911). Tanmateix, sis dies després esclatà la revolta de Wuchang, que dugué a al final de la dinastia Qing amb la proclamació de la República de la Xina l'u de gener de 1912, i l'abdicació de l'emperador el 12 de febrer de 1912.
Com a resultat d'això, l'himne no va aconseguir mai cap popularitat. Des del punt en què honora la dinastia Qing, es considera també un himne reial.

## Lletra

| Xinès tradicional | Xinès simplificat | Pinyin | Traducció |
| 鞏金瓯， 承天幬， 民物欣鳧藻， 喜同袍， 清時幸遭。 真熙皞， 帝國蒼穹保。 天高高， 海滔滔。 | 巩金瓯， 承天帱， 民物欣凫藻， 喜同袍， 清时幸遭。 真熙皞， 帝国苍穹保。 天高高， 海滔滔。 | Gǒng jīn'ōu, Chéng tiān chóu, Mín wù xīn fú zǎo, Xǐ tóng páo, Qīng shí xìng zāo. Zhēn xī hào, Dìguó cāngqióng bǎo. Tiān gāo gāo, Hǎi tāotāo. | Solidifica el nostre imperi daurat, Sota la protecció del cel, Tota la civilització deixarà de patir, Units en la felicitat i la joia, Mentre duri el regnat de Qing. El nostre imperi està guarnit amb llum, I les nostres fronteres són àmplies i protegides, El cel es desplega fins l'infinit, El mar bull amb turbulències. |

## Enllaços externs

* Versió vocal de l'himne
# IPPOLIT

IPPOLIT és un programa d'escacs de codi obert publicat per autors que utilitzen pseudònims, Yakov Petrovich Golyadkin, Igor Igorovich Igoronov, Roberto Pescatore, Yusuf Ralf Weisskopf, Ivan Skavinsky Skavar i Decembrists.
El programa és una aplicació de consola que es comunica amb una interfície gràfica d'usuari (GUI) d'escacs mitjançant el protocol estàndard de la interfície d'escacs universal. IPPOLIT és un motor d'escacs bitboard optimitzat per a l'arquitectura de 64 bits amb suport natiu tant per als sistemes operatius Linux com per a Windows de 32 bits /64 bits. Amb uns 3100 punts d'ELO, apareix als 50 programes d'escacs més forts.

## LLançaments

* IPPOLIT, llançat el 2 de maig de 2009, va ser el primer llançament de la sèrie. Es va dividir en diversos missatges usenet.
* RobboLito, llançat el setembre de 2009, va ser la segona entrega de la sèrie IPPOLIT. Es va introduir el suport de taula de finals RobboBases.
* Igorrit, llançat el gener de 2010, va afegir suport multinucli i va ser la tercera entrega de la sèrie IPPOLIT.
* IvanHoe, publicat el gener de 2010, és el quart i actual criptònim del projecte de la sèrie IPPOLIT. Inclou, entre d'altres, Multi-PV, Arbre de cerca Monte-Carlo i Chess960. IvanHoe utilitza un esquema de versions decreixent. La darrera versió inclou el codi font per a una GUI de Java, ComradesGUI.

## Polèmica

Inicialment, IPPOLIT va ser prohibit a molts llocs web d'escacs informàtics després que l'autor del motor d'escacs Rybka afirmés que era un clon del seu programa. Els autors d'IPPOLIT han negat l'acusació. Encara avui, algunes llistes de classificació d'escacs encara es neguen a incloure-la a les seves llistes de programes provats.

## Referències

* ↑ Quisinsky, Frank. «Frank's Chess Page (FCP)». Amateurschach.de. [Consulta: 25 setembre 2016].
* ↑ «Re: IPPOLIT release». Newsgropus.derkeiler.com. Arxivat de l'original el 2016-09-27. [Consulta: 25 setembre 2016].
* ↑ «chessprogramming». Chessprogramming.wikispaces.com. Arxivat de l'original el 2016-10-02. [Consulta: 25 setembre 2016].

## Enllaços externs

* Official website a Wayback Machine (archived November 12, 2011)
# Arenzana de Arriba

Arenzana de Arriba és un municipi de la Rioja, a la regió de la Rioja Alta,

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
# Riebeckita

La riebeckita és un mineral de la classe dels silicats, que pertany i dona nom al grup del nom arrel riebeckita. Rep el seu nom d'Emil Riebeck (1853-1885), explorador i mineralogista alemany.

## Característiques

La riebeckita és un silicat de fórmula química ☐Na₂(Fe²⁺₃Fe³⁺₂)Si₂O₂₂(OH)₂. Cristal·litza en el sistema monoclínic. És normalment negra, tot i que també és molt comuna de color blau clar a blau-negre; també se'n troba de color gris-blau, gris o marró. La seva duresa a l'escala de Mohs es troba entre 5 i 5,5. És isostructural amb el supergrup dels amfíbols.

## Formació i jaciments

Es troba en sienites, en roques infrasaturades i en granits alcalins. Va ser descoberta l'any 1888 a l'illa de Socotra, a la governació d'Hadramaut (Iemen). Als territoris de parla catalana ha estat descrita al volcà del Puig de la Banya del Boc (Sant Martí de Llémena, Gironès) i a la pedrera de Los Serranos (Oriola, Baix Segura).

## Crocidolita (riebeckita fibrosa)

Les formes fibroses de la riebeckita es coneixen com a crocidolita, i són un dels sis tipus d'asbests reconeguts. Sovint el nom s'empra per a referir-se als asbests blaus, i es considera el més dur.

## Referències

* ↑ «Riebeckite» (en anglès). Mindat. [Consulta: 17 març 2016].
* ↑ «Riebeckite from Puig de la Banya de Boc volcano, Llorà, Sant Martí de Llèmena, Girona, Catalonia, Spain». Mindat. [Consulta: 14 gener 2024].
* ↑ Casanova Honrubia, Juan Miguel; Canseco Caballé, Manuel. Minerales de la Comunidad Valenciana. Alacant: Caja de Ahorros del Mediterráneo, 2002, p. 237 [Consulta: 14 gener 2024].
* ↑ McDonald, Corbett. Obituary: Dr Christopher Wagner, The Independent 4 July 2000
# Monticello (Missouri)

Monticello és una població dels Estats Units a l'estat de Missouri. Segons el cens del 2000 tenia 126 habitants.

## Demografia

Segons el cens del 2000, Monticello tenia 126 habitants, 51 habitatges, i 31 famílies. La densitat de població era de 187,1 habitants per km².
Dels 51 habitatges en un 29,4% hi vivien nens de menys de 18 anys, en un 52,9% hi vivien parelles casades, en un 9,8% dones solteres, i en un 37,3% no eren unitats familiars. En el 37,3% dels habitatges hi vivien persones soles el 15,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 3.
Per edats la població es repartia de la següent manera: un 23% tenia menys de 18 anys, un 10,3% entre 18 i 24, un 29,4% entre 25 i 44, un 22,2% de 45 a 60 i un 15,1% 65 anys o més.
L'edat mediana era de 38 anys. Per cada 100 dones de 18 o més anys hi havia 125,6 homes.
La renda mediana per habitatge era de 25.625 $ i la renda mediana per família de 26.875 $. Els homes tenien una renda mediana de 28.750 $ mentre que les dones 17.500 $. La renda per capita de la població era de 16.592 $. Entorn del 13,8% de les famílies i l'11,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Monticello». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Monticello». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].